Davvi-norgga universitehta buohcciviessu gáibida ásahit ambulánsa girdi Romsii. Dan dagai maiddái dalle go ovdal juovllaid mearridedje Gardermoena ambulánsa-jetgirdiid vuolggabáikin. Dánlágan girdi livččii gievrudan gearggusvuođa Svalbárddas, go romssa dearvvašvuođabargit de sáhttet leat doaimmas sullii guovtti golmma tiimmas, nu oaivvilda UNN jođihangoddi. Unn direktevra, Tor Ingebrigtsen, bivdá dál Nasjonalt Beredskapsråd ja Polarutvalget bargagoahtit áššiin.